cyanic-selkie/wikianc huggingface dataset:
Ούγκο Πρατ
Δημιουργία του Κόρτο Μαλτέζε
Το 1962, η οικονομική κρίση στην Αργεντινή, οδήγησε τον Πρατ πίσω στη Βενετία, αρχίζοντας να σχεδιάζει για το δημοφιλές παιδικό περιοδικό Corriere dei Piccoli. Μεταξύ αυτών είναι το L'Ombra (1964), σε σενάριο του Αλμπέρτο Όνγκαρο, καθώς και η μεταφορά σε κόμικς των Το νησί των θησαυρών και Η απαγωγή του Ρόμπερτ Λούις Στίβενσον, σε συνεργασία με τον σημαντικό συγγραφέα Μίνο Μιλάνι. Παρόλα αυτά, ο Πρατ δεν ήταν ιδιαίτερα ευχαριστημένος με τις συνθήκες στο περιοδικό, καθώς τα πνευματικά δικαιώματα των δημιουργών δεν ήταν κατοχυρωμένα στην Ιταλία. μικρογραφία|267x267px|Τοιχογραφία του Κόρτο Μαλτέζε από τη [[Διαδρομή των κόμικς στις Βρυξέλλες]] Ταξιδεύοντας το 1967 στην Καραϊβική, εμπνεύστηκε τον Κόρτο Μαλτέζε, μακράν τον πιο δημοφιλή χαρακτήρα του. Το ίδιο έτος, ο Φλορέντσο Ιβάλντι, ένας κτηματομεσίτης από τη Γένοβα, του πρότεινε να χρηματοδοτήσει ένα νέο έντυπο, το οποίο τελικά ονομάστηκε Il Sergente Kirk. Από τον Ιούλιο του 1967, στο πρώτο τεύχος του περιοδικού, έως και τον Φεβρουάριο του 1969 δημοσιεύτηκε σε συνέχειες Η Μπαλάντα της Αλμυρής Θάλασσας (Una ballata del mare salato), όπου έκανε την εμφάνισή του ο Κόρτο Μαλτέζε. Η ιστορία αυτή διαδραματιζόταν στην Μελανησία στα χρόνια του Α΄ Παγκοσμίου Πολέμου και παρότι δεν έλαβε την αναγνώριση που θα είχε μεταγενέστερα, ο Πρατ κέρδισε το Βραβείο Καλύτερου Ιταλού Σχεδιαστή στο πέμπτο Salone Internazionale del Comics.
Η αναγνώριση
Στο φεστιβάλ της Λούκκα, ο Πρατ συνάντησε τον Ζωρζ Ριέ, αρχισυντάκτη του γαλλικού περιοδικού Pif Gadget, ο οποίος του πρότεινε να συνεργαστούν. Αποδεχόμενος την πρόταση, μετακόμισε το 1970 στο Παρίσι, δημιουργώντας είκοσι μία σύντομες ιστορίες με τον Κόρτο Μαλτέζε, οι οποίες δημοσιεύτηκαν μεταξύ 1970 και 1973. Λίγο αργότερα, ξεκίνησε η σειριοποίηση της ιστορίας Η κρυφή αυλή του μυστηρίου (Corte sconta detta Arcana – 1974) στο ιταλικό περιοδικό Linus. Σταδιακά, η σειρά γίνεται ολοένα και πιο γνωστή, φτάνοντας σήμερα να έχει μεταφραστεί σε δεκάδες γλώσσες, μεταξύ των οποίων τα αγγλικά, τα ελληνικά, τα ισπανικά, τα γερμανικά και τα φινλανδικά. Παράλληλα αποκτάει ένα από τα βασικά της γνωρίσματα, δηλαδή την ένταξη της δράσης σε καλά μελετημένο ιστορικό πλαίσιο και την αλληλεπίδραση των ηρώων με υπαρκτές προσωπικότητες, όπως ο Τζακ Λόντον, ο Ιωσήφ Στάλιν και ο Γκαμπριέλε Ντ' Ανούντσιο. Σαν επιστέγασμα της αναγνώρισης, η γαλλική έκδοση του άλμπουμ Η Μπαλάντα της Αλμυρής Θάλασσας, που κυκλοφόρησε το 1975, τιμήθηκε με το βραβείο Καλύτερου Ξένου Ρεαλιστικού Κόμικ στο Διεθνές Φεστιβάλ Κόμικς του Ανγκουλέμ του 1976. μικρογραφία|255x255εσ|Ο Ούγκο Πρατ το 1989|αριστερά Την περίοδο αυτή, παράλληλα με το Κόρτο Μαλτέζε, ο Πρατ ασχολήθηκε με διάφορα άλλα κόμικς. Ανάμεσα σε αυτά ήταν Οι σκορπιοί της ερήμου, που δημοσιευόταν πλέον στο Linus, και ορισμένα τεύχη για τη σειρά Un uomo un'avventura της ιταλικής εκδοτικής Sergio Bonelli Editore, στην οποία συμμετείχε πλήθος κορυφαίων ονομάτων της ιταλικής σκηνής, όπως οι Γκουίντο Μπουτσέλι, Γκουίντο Κρέπαξ και Σέρτζιο Τόπι.
Τελευταία χρόνια
Μεταξύ 1991 και 1994, κυκλοφόρησε στο βραχύβιο ιταλικό περιοδικό Il Grifo το El Gaucho, η δεύτερη συνεργασία του Πρατ με τον Μανάρα. Παράλληλα, έγραψε το σημαντικότερο ίσως μυθιστόρημά του, Άνεμος από μακρινές στεριές (Vent de terres lointaines – 1993), ενώ δημιούργησε ορισμένα κόμικς κατά παραγγελία, όπως η ιστορία Un pallido sole primaverile στο συλλογικό έργο Un cuore garibaldino (1992), έκδοση του Ιταλικού Σοσιαλιστικού Κόμματος για τα 100 χρόνια από την ίδρυσή του. Το 1994, όπως του ζητήθηκε από τους απογόνους του Αντουάν ντε Σαιντ-Εξυπερύ, δημιούργησε μια ονειρική βιογραφία του Γάλλου λογοτέχνη. Έναν χρόνο αργότερα ολοκλήρωσε το Wheeling, καθώς και το Μόργκαν (Morgan – 1995), που έμελλε να είναι το τελευταίο του κόμικ. Ο Πρατ πέθανε στην πόλη του Γκρανβό στις 20 Αυγούστου του 1995 από καρκίνο του εντέρου.
Στυλ και επιρροές
Το σχεδιαστικό στυλ του Πρατ έχει χαρακτηριστεί εξπρεσιονιστικό και αφαιρετικό. Στις περισσότερες ιστορίες του, το χρώμα απουσιάζει και αναγνωρίζεται ως ένας έξοχος βιρτουόζος του ασπρόμαυρου σχεδίου. Όσον αφορά το σενάριο, έκανε έντονη χρήση εσωτερικού μονολόγου και τα κείμενα θεωρούνται υψηλής λογοτεχνικής ποιότητας.
Η βασικότερη επιρροή στην τέχνη του Πρατ ήταν ο Αμερικανός Μίλτον Κάνιφ. Μάλιστα, ήταν μετά την ανάγνωση του Terry and the Pirates, το οποίο έγραφε και σχεδίαζε ο Κάνιφ, που αποφάσισε να γίνει δημιουργός κόμικς. Μεγάλο θαυμασμό έτρεφε για πολλούς κλασικούς πεζογράφους, όπως ο Τζακ Λόντον, ο Ρόμπερτ Λούις Στίβενσον, ο Τζόζεφ Κόνραντ, ο Χέρμαν Μέλβιλ, ο Τζέιμς Φένιμορ Κούπερ, αλλά και για διάφορους ποιητές, από τον Όμηρο, με τον οποίο ήρθε σε επαφή σε παιδική ηλικία, μέχρι τους Ράινερ Μαρία Ρίλκε και Αρθούρο Ρεμπώ. Ως εκ τούτου, η λογοτεχνία είχε καθοριστικό ρόλο στη διαμόρφωσή του και τα κόμικς του έχουν χαρακτηριστεί ως «σχεδιασμένη λογοτεχνία».
Επίδραση και κληρονομιά
Ο Πρατ θεωρείται ο πιο διάσημος δημιουργός των ιταλικών κόμικς και πλήθος συμπατριωτών του, όπως οι Μίλο Μανάρα και Λορέντσο Ματότι, έχουν επηρεαστεί από αυτόν. Ωστόσο, η φήμη του δεν περιορίζεται στην Ιταλία, καθώς πολλοί καλλιτέχνες των κόμικς απ' όλο τον κόσμο τον αναφέρουν ως επιρροή. Μεταξύ αυτών είναι οι Γιάννης Καλαϊτζής, Χοσέ Μουνιόθ, Φρανκ Μίλλερ, Μάικ Μίνιολα και Γκάι Ντέιβις.
Ανάμεσα στους θαυμαστές του Πρατ βρισκόταν ο Ουμπέρτο Έκο, ο οποίος είχε γράψει: «Όταν θέλω να χαλαρώσω, διαβάζω δοκίμια του Ένγκελς, όταν όμως θέλω να εμπλακώ ολοκληρωτικά σε μία αφήγηση, διαβάζω τα κόμικς του Ούγκο Πρατ».
Γάμοι και παιδιά
Ο Ούγκο Πρατ παντρεύτηκε δύο φορές και απέκτησε πολλά παιδιά, όχι όλα εντός γάμου. Η πρώτη του σύζυγος ήταν η Γιουγκοσλάβα Γκούκι Βόγκερερ. Παντρεύτηκαν το 1953 και απέκτησαν τον Λούκας (1954) και την Μαρίνα (1955). Το 1962, ο Πρατ παντρεύτηκε στη Βενετία την Βελγίδα Αν Φρονιέ, το μοντέλο του για την πρωταγωνίστρια του Ann y Dan και η οποία γέννησε τη Σιλβίνα (1964) και τον Τζόνας (1965), ο οποίος ζει μόνιμα στην Ελλάδα. Χώρισαν το 1981. Ο Πρατ απέκτησε και άλλα παιδιά από εφήμερες σχέσεις, μεταξύ άλλων με γυναίκες της φυλής Σαβάντε του Αμαζονίου και των Μασσάι. Συνολικά, είχε αναγνωρίσει εννέα παιδιά.
Ταξίδια και φιλίες
Ο Πρατ έζησε το μεγαλύτερο μέρος της ζωής εκτός της Ιταλίας, ταξιδεύοντας σε όλο τον κόσμο. Ανάμεσα στα μέρη που επισκέφτηκε συμπεριλαμβάνονται η Αυστρία, τα νησιά του Ειρηνικού, η Ιρλανδία, η Νορβηγία, η Καραϊβική, ο Αμαζόνιος, ο Καναδάς, η Παταγονία, η Ανγκόλα και το Τζιμπουτί. Σαν αποτέλεσμα, ακόμα και οι σχέσεις που σχημάτισε, είχαν κοσμοπολίτικο χαρακτήρα. Ανάμεσα στους φίλους του ήταν ο Ντίζι Γκιλέσπι, μουσική του οποίου έπαιξε στην κηδεία του Πρατ, και ο Ουμπέρτο Έκο. Από τον χώρο των κόμικς, ο Πρατ είχε αναπτύξει φιλικές σχέσεις με τους Μίλο Μανάρα, Ντιντιέ Κομές, Αλφρέντο Καστέλι και Ίβο Παβόνε, τον οποίο άλλωστε γνώριζε ήδη από τα εφηβικά του χρόνια.
Σουμουλαέλ
Ο Σουμουλαέλ, ήταν δεύτερος βασιλιάς της 1ης Αμορρίτικης δυναστείας της Βαβυλώνας (1880 - 1844 π.χ.) γιος και διάδοχος του ιδρυτή του βασιλείου της Βαβυλώνας και της πόλης της Βαβυλώνας Σουμού Αμπούμ.
Πηγές
Robert William Rogers, A History of Babylonia and Assyria, Volume I, Eaton and Mains, 1900.
Κατηγορία:Βασιλείς της Βαβυλώνας
Ούγκο Πρατ
Σημειώσεις
i.Σημερινό Lucca Comics & Games.
ii.Κυκλοφορούσε τη δεκαετία 1983-1993 από τις εκδόσεις Milano Libri και περιείχε έργα του Πρατ, αλλά και των Αντρέα Πατσιέντζα, Άλαν Μουρ, Ζαν Ζιρό και διαφόρων άλλων δημιουργών.
Εξωτερικοί σύνδεσμοι
Κατηγορία:Ιταλοί δημιουργοί κόμικς Κατηγορία:Βενετοί Κατηγορία:Ιταλοί ελευθεροτέκτονες
Αργυρότοπος Θεσπρωτίας
Ο Αργυρότοπος είναι χωριό στο νομό Θεσπρωτίας, 20 περίπου χλμ νότια της Ηγουμενίτσας και εντός των ορίων της πρώην επαρχίας Θυάμιδος. Σύμφωνα με την τελευταία διοικητική διαίρεση (Σχέδιο Καλλικράτης) αποτελεί έδρα τοπικής κοινότητας, της δημοτικής ενότητας του Δήμου Συβότων που περιλαμβάνει και το χωριό Πολυνέρι Θεσπρωτίας. Ο πληθυσμός του το 2011 ανερχόταν στους 164 κατοίκους, ενώ η κτηνοτροφία αποτελεί την κύρια ασχολία των κατοίκων του.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.
Ιστορία
Σύμφωνα με οθωμανική απογραφή του 1895, το χωριό είχε 379 κατοίκους. Μέχρι το 1928 ονομαζόταν Αρβενίτσα. Κατά τη διάρκεια της Κατοχής, ο Αργυρότοπος λεηλατήθηκε από Γερμανούς στρατιώτες και Αλβανούς ένοπλους συνεργάτες τους, ενώ έξι κάτοικοι έχασαν τη ζωή τους.
Παραπομπές
Αργυρότοπος
Θέμα Οπτιμάτων
thumb|right|250px|Χάρτης της διοικητικής διαίρεσης του Βυζαντίου (έτος 650) Το θέμα των Οπτιμάτων (Οπτίματον ) ήταν διοικητική διαίρεση του Βυζαντίου.
Οι Οπτιμάτοι (λατινικά: Optimates, "οι βέλτιστοι") ήταν επίλεκτη στρατιωτική μονάδα, η οποία θεσπίστηκε το 575 περίπου από τον βυζαντινό αυτοκράτορα Τιβέριο Β' και αργότερα εξελίχθηκε σε στρατιωτικό σώμα ανεφοδιασμού και επαρχιακή διοίκηση, που περιλάμβανε την βόρεια Βιθυνία.
Αναφορές
Οπτιμάτων Κατηγορία:Βιθυνία
2153 Ακιγιάμα
Ο Ακιγιάμα (Akiyama) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,90. Ανακαλύφθηκε το 1978 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του στη μνήμη του Ιάπωνα αστρονόμου Καόρου Ακιγιάμα (1901-1970, το όνομα προτάθηκε από τον Κ. Τομίτα).
Φυσικά χαρακτηριστικά
Η μέση διάμετρος του Ακιγιάμα εκτιμάται σε 16,79 χιλιόμετρα, ενώ το γεωμετρικό άλβεδό του είναι 0,109 ± 0,020.
Εξωτερικοί σύνδεσμοι
Ακιγιαμα
Καλλικράτης ο Αχαιός
Ο Καλλικράτης ο Αχαιός ήταν αρχαίος Έλληνας πολιτικός, πολίτης του Λεοντίου Αχαΐας, που έζησε τον 2ο αιώνα π.Χ. και εκλέχθηκε στρατηγός στην Αχαϊκή Συμπολιτεία. Την περίοδο εκείνη η Αιτωλική Συμπολιτεία στην Στερεά Ελλάδα και η Αχαϊκή στην Πελοπόννησο, ήταν οι τελευταίες οργανωμένες απόπειρες των παλαιών πόλεων-κρατών της νότιας Ελλάδας να επιβιώσουν ανεξάρτητες. Σχημάτισαν δυνατές συμμαχίες πόλεων (κοινά) ακολουθώντας τις πατροπαράδοτες δημοκρατικές παραδόσεις τους. Η Σπάρτη, η Αθήνα, και η Θήβα ήταν σκιές του ενδόξου παρελθόντος τους, αν και υπολογίσιμες αντίπαλοι ή σύμμαχοι. Η Ρόδος επίσης ήταν μια αξιοσέβαστη δύναμη της εποχής. Η πολιτική σταδιοδρομία του Καλλικράτη, κατά την κρίση των συγχρόνων των Ελλήνων, οδήγησε σε μεγάλο βαθμό στην κατάλυση της ελληνικής ανεξαρτησίας και την υποταγή των ελληνικών πόλεων στους Ρωμαίους. Ο περιηγητής Παυσανίας τον χαρακτηρίζει ως τον «κακό δαίμονα όλης της Ελλάδας» και ο Πολύβιος, «μορφή φυσικής αποστροφής».
Ανάδειξη σε στρατηγό
Το 183 π.Χ. στρατηγός της Αχαϊκής Συμπολιτείας εκλέχθηκε ο Λυκόρτας πατέρας του ιστορικού Πολύβιου, που κατόρθωσε να εκδικηθεί το φόνο του Φιλοποίμενος, και να εντάξει την Σπάρτη στην Αχαϊκή Συμπολιτεία. Μετά από αυτόν επικράτησαν οι ολιγαρχικοί, στους οποίους ανήκε ο Καλλικράτης. Ο Καλλικράτης στάλθηκε ως μέλος αχαϊκής αντιπροσωπείας στη Ρώμη, αφού ήδη οι Ρωμαίοι είχαν αρχίσει να εκδηλώνουν έντονο ενδιαφέρον για τα ελληνικά πράγματα, καταφέρνοντας να συμμετέχουν ως εγγυητές και διαιτητές στις διαφορές μεταξύ των ελληνικών πόλεων και συνασπισμών. Εκεί φαίνεται πως ο Καλλικράτης ήλθε σε μυστικές διαπραγματεύσεις με τη Σύγκλητο ερήμην των συμπολιτών του. Έτσι ως εκλεκτός της υπερδύναμης κατόρθωσε να εκλεγεί στο ύπατο αξίωμα του στρατηγού της Συμπολιτείας το 179 π.Χ.. Ο Καλλικράτης, παρά τα συμφέροντα της Συμπολιτείας, κατόρθωσε να επαναφέρει τους αριστοκρατικούς στη Σπάρτη και ταυτόχρονα παρέλυσε κάθε ελευθερία και ανεξαρτησία της Συμπολιτείας η οποία είχε με αγώνες κατακτηθεί.
Φιλορωμαϊκή στάση
Κατά τον πόλεμο του Περσέα τελευταίου βασιλιά της Μακεδονίας με τους Ρωμαίους η Αχαϊκή Συμπολιτεία, που καθοδηγούνταν πλέον από τη φιλορωμαϊκή παράταξη, επέλεξε να πολεμήσει στο πλευρό των Ρωμαίων. Το 170 π.Χ. στάλθηκαν πρέσβεις της Ρώμης στο Αίγιο που υπέδειξαν στους Αχαιούς πως ακόμα και η σιωπηλή συμπάθεια προς τον Περσέα θα θεωρούνταν εχθρική κίνηση προς τη Ρώμη. Έτσι η Συμπολιτεία στέλνει στρατό υπέρ της Ρώμης με τον ύπαρχο Πολύβιο, ο οποίος όμως τελικά δεν έγινε δεκτός από τους Ρωμαίους. Μετά την ήττα του Περσέα από το Ρωμαίο στρατηγό Αιμίλιο Παύλο το 168π.Χ. στην Πύδνα, ο Καλλικράτης κατηγόρησε τους σημαντικότερους Αχαιούς ότι δήθεν είχαν έρθει σε συνεννόηση με τον Περσέα. Αυτοί δέχθηκαν να απολογηθούν στην Σύγκλητο αφού στην ουσία συμμάχησαν με τους Ρωμαίους και δεν είχαν να φοβηθούν τίποτα. Ο Καλλικράτης όμως ετοίμασε μια λίστα με τους χίλιους σημαντικότερους παράγοντες της Συμπολιτείας (πολιτικούς του αντιπάλους), οι οποίοι αναγκαστικά ακολούθησαν τους Ρωμαίους πρέσβεις στη Ρώμη για να δώσουν τις απαραίτητες εξηγήσεις, μιας και η στάθμευση των ρωμαϊκών λεγεώνων στα ελληνικά εδάφη και η πρόσφατη συντριβή των Μακεδόνων δεν τους έδιναν και πολλά περιθώρια επιλογής.
Απέχθεια προς τον Καλλικράτη
Η Αχαϊκή Συμπολιτεία (πλέον περιλαμβάνονταν σε αυτή όλη η Πελοπόννησος και πολλά μέρη στη Στερεά Ελλάδα, όπως η Βοιωτία) μετά την καταστροφή των Μακεδόνων έγινε η πρώτη δύναμη στον ελληνικό χώρο και τράβηξε εντονότερα την προσοχή των αμφιλεγόμενων συμμάχων της, Ρωμαίων. Τους 1000 Αχαιούς που πήγαν στη Ρώμη να απολογηθούν, οι Ρωμαίοι πονηρά σκεπτόμενοι τους θεώρησαν εκ των προτέρων ένοχους χωρίς να τους αφήσουν να απολογηθούν και τους εξόρισαν σε πόλεις της Σικελίας και της Ιταλίας, το 167 π.Χ.. Στην Ελλάδα η στάση αυτή των Ρωμαίων εξόργισε τον λαό αφού πλέον οι περισσότεροι ανησυχούσαν έντονα με την τακτική της διάσπασης και της σταδιακής εξουδετέρωσης των ελληνικών δυνάμεων που ακολουθούσε η Ρώμη. Παράλληλα, η προδοτική στάση των φιλορωμαίων και συνήθως ολιγαρχικών πολιτικών, όπως ήταν ο Καλλικράτης, προκαλούσε ακραία αντιπάθεια και απέχθεια στις δημοκρατικές λαϊκές μάζες.
Σύμφωνα με τον Κυριάκο Σιμόπουλο :
Θάνατος Καλλικράτη
Οι εξόριστοι Αχαιοί εκλιπαρούσαν τη Σύγκλητο να τους επιτραπεί να γυρίσουν στις πατρίδες τους αφού είχαν πια γεράσει στην εξορία. Οι Ρωμαίοι όμως αδιαφορούσαν και περιπαικτικά ανέφεραν ότι δεν είχαν χρόνο να ασχολούνται με το αν Ιταλός ή Αχαιός νεκραθάφτης θα θάψει τα εξόριστα γερόντια της Αχαΐας. Τελικά, μετά από 17 χρόνια (150 π.Χ.) επέτρεψαν στους περίπου 300 που ζούσαν ακόμα τότε να επιστρέψουν, γεγονός που αναζωπύρωσε το λαϊκό μίσος κατά των Ρωμαίων. Η Αχαϊκή Συμπολιτεία τότε ήταν η μόνη ισχυρή και υπολογίσιμη δύναμη στην Ελλάδα, οπότε οι Ρωμαίοι ακολουθώντας έξυπνη τακτική απαιτούσαν την αποχώρηση Σπάρτης και Κορίνθου από τη συμμαχία, εκμεταλλευόμενοι την περηφάνια των Σπαρτιατών και την υποστήριξη που ζητούσαν οι εξόριστοι ολιγαρχικοί από αυτούς. Η Ρώμη είχε ακόμα στραμμένη την προσοχή της προς την Ισπανία και την Αφρική όταν η Αχαϊκή Συμπολιτεία το 148 π.χ. με στρατηγό το Δαμόκριτο στράφηκε κατά της Σπάρτης την οποία νίκησε και ενσωμάτωσε πάλι στη Συμπολιτεία. Τον επόμενο χρόνο εκλέχθηκε στρατηγός ο Δίαιος ο Μεγαλοπολίτης που κλήθηκε μαζί με τον τον Καλλικράτη στη Ρώμη για εξηγήσεις. Όμως ο Καλλικράτης πέθανε από ασθένεια κατά τη διάρκεια αυτού του ταξιδιού και η Συμπολιτεία γλίτωσε από τις υπηρεσίες του ενός τέτοιου υπερασπιστή των συμφερόντων της, όπως ειρωνικά αναφέρει ο Παυσανίας. Αλλά πάλι κατά τον Παυσανία, τότε ενθουσιασμός και μανία καταστροφής έπιασε τους Αχαιούς που ζητούσαν πια ανοικτή σύγκρουση με τους Ρωμαίους. Τον Καλλικράτη διαδέχθηκε ο στρατηγός Κριτόλαος, που μαζί με τον Βοιωτάρχη Πυθέα τον Θηβαίο, και τον Αχαιό στρατηγό Δίαιο το Μεγαλοπολίτη οδηγήθηκαν στην τελική σύγκρουση με τους Ρωμαίους.
Παραπομπές
Κατηγορία:Στρατηγοί Αχαϊκής Συμπολιτείας Κατηγορία:Αρχαίοι Έλληνες πολιτικοί
Ασπροπροβατάδες
Οι Ασπροπροβατάδες ή Ακ Κογιουνλού, (αζερικάآغ‌قویونلولار, Περσικά آق‌ قویونلو, Τουρκικά Ak Koyunlu) από τις άσπρες προβιές που φορούσαν οι αρχηγοί τους στο κεφάλι τους, ήταν σουνιτική ομοσπονδία τουρκομανικών φυλών που ηγεμόνευε της περιοχής που περιλαμβάνει τη σημερινή ανατολική Τουρκία, Αρμενία, Αζερμπαϊτζάν, Βόρειο Ιράκ και Ιράν, από το 1378 ώς το 1508.Το κράτος Akkoyunlu, το οποίο έχει σπουδαία θέση στην ιστορία της συγκρότησης του λαού του Αζερμπαϊτζάν. Ταυτόχρονα, το Αζερμπαϊτζάν έχει σημαντική θέση στην ιστορία του κρατισμού.
Σύμφωνα με χρονικά της Βυζαντινής Αυτοκρατορίας, οι Ασπροπροβατάδες ήταν παρόντες στην ανατολική Ανατολία τουλάχιστον από το 1340 μ.Χ. και οι περισσότεροι εκ των ηγετών τους, μεταξύ των οποίων και ο ιδρυτής της δυναστείας, Ουζούν Χασσάν, παντρεύτηκαν βυζαντινές πριγκίπισσες.
Οι Ασπροπροβατάδες απέκτησαν εξουσία το 1402, όταν ο Ταμερλάνος τούς παραχώρησε όλη την περιοχή του Ντιγιαρμπακίρ στη σημερινή Τουρκία. Για πολύ καιρό οι Ασπροπροβατάδες ήταν ανήμποροι να επεκτείνουν την επικράτειά τους καθώς οι εχθρικοί Μαυροπροβατάδες τούς κρατούσαν στα αρχικά τους εδάφη. Παρόλα αυτά αυτό άλλαξε με την ηγεσία του Ουζούν Χασσάν, ο οποίος νίκησε τους Μαυροπροβατάδες και τον ηγέτη τους Τζαχάν σαχ, το 1467.
Μέχρι το 1464, ο Ουζούν Χασσάν είχε ζητήσει στρατιωτική βοήθεια από τον ισχυρότερο αντίπαλο της Οθωμανικής Αυτοκρατορίας, τη Βενετία, αλλά παρά τις υποσχέσεις των Ενετών η βοήθεια αυτή ουδέποτε δόθηκε. Ως αποτέλεσμα, ο Ουζούν Χασσάν ηττήθηκε από τους Οθωμανούς στη μάχη του Οτλουκμπελί το 1473, όπου όμως γλίτωσε από την ολοκληρωτική καταστροφή.
Όταν ο Ουζούν Χασσάν πέθανε στις αρχές του 1478, τον διαδέχθηκε ο γιος του Χαλίλ Μιρζά, ο οποίος όμως ηττήθηκε από μια συνομοσπονδία αποστατημένων φυλών των Ασπροπροβατάδων υπό την ηγεσία του νεότερου αδελφού του Γιακούμπ στη μάχη της Χόυ τον Ιούλιο της ίδιας χρονιάς. Ο Γιακούμπ, που βασίλεψε από το 1478 έως το 1490, διατήρησε τη δυναστεία για λίγο ακόμα. Κατά τη διάρκεια των πρώτων τεσσάρων χρόνων της βασιλείας του εμφανίστηκαν επτά διεκδικητές του θρόνου που χρειάστηκε να υποταχθούν. Μετά το θάνατο του Γιακούμπ ξέσπασε εμφύλιος πόλεμος και οι Ασπροπροβατάδες καταστράφηκαν εκ των έσω, παύοντας να αποτελούν απειλή για τους γείτονές τους.
Οι Σαφαβίδες, που ήταν σιίτες μουσουλμάνοι, ξεκίνησαν την υπονόμευση της συνοχής των Ασπροπροβατάδων. Οι Σαφαβίδες και οι Ασπροπροβατάδες ήρθαν αντιμέτωποι στη μάχη της Ναχτσιβάν το 1501, όπου ο σαφαβίδης ηγέτης Ισμαήλ Α΄ ανάγκασε τους Ασπροπροβατάδες να αποσυρθούν. Κατά την υποχώρησή τους ο ηγέτης των Ασπροπροβατάδων, Αλουάντ, κατέστρεψε το αυτόνομο κρατίδιο αποστατών Ασπροπροβατάδων του Μαρντίν. Ο τελευταίος αρχηγός των Ασπροπροβατάδων, Μουράτ, αδελφός του Αλουάντ, ηττήθηκε με τη σειρά του κι αυτός από τον Ισμαήλ Α΄ των Σαφαβιδών. Αν και ο Μουράτ κατείχε για λίγο τη Βαγδάτη το 1508, σύντομα αποσύρθηκε πίσω στο Ντιγιαρμπακίρ, κίνηση που σηματοδότησε το τέλος της εξουσίας των Ασπροπροβατάδων.
Οι αρχηγοί των Ασπροπροβατάδων ήταν από την τουρκομανική φατρία Μπαγιαντούρ και θεωρούντο απόγονοι του ημιμυθικού πατέρα-ιδρυτή της φυλής των Τουρκομάνων (Ογούζων Τούρκων), Ογούζ χαν.
«Ως αποτέλεσμα της κυριαρχίας των Τουρκμενών Garagoyunlu και Aghgoyunlu στην περιοχή, πολλές Τουρκμενικές φυλές μετακόμισαν εκεί και οι υπόλοιπες ίδρυσαν το κράτος των Σαφαβιδών στο Ιράν. Σήμερα, μέρος της σημαντικής κληρονομιάς που μας έχουν δώσει είναι το Gunchikhan Oghuz ή Turkmen, που χρησιμοποιείται σε ορισμένες περιοχές της Gunchikhan Anatolia -κυρίως στο Igdir και το Kars- καθώς και στο Ιράν και το Αζερμπαϊτζάν, που σήμερα ονομάζονται Αζερμπαϊτζάν.
Παραπομπές
Α Κατηγορία:Μεσαιωνική Αρμενία Κατηγορία:Ιστορία του Αζερμπαϊτζάν Κατηγορία:Ιστορία του Ιράκ Κατηγορία:Ιστορία του Ιράν Α Ακ Κογιουνλου
Ρούντολφ Μπούλτμαν
Ο Ρούντολφ Καρλ Μπούλτμαν (Rudolf Karl Bultmann, 20 Αυγούστου 1884 – 30 Ιουλίου 1976) ήταν Γερμανός λουθηρανός θεολόγος, ο οποίος θεωρείται ένας από τους σπουδαιότερους του 20ου αιώνα. Επίσης, διετέλεσε για περισσότερο από τρεις δεκαετίες καθηγητής της Καινής Διαθήκης στο Πανεπιστήμιο του Μάρμπουργκ.
Υπόβαθρο
Ο Μπούλτμαν γεννήθηκε στο Βίφελστέντε,κοντά στο Όλντενμπουργκ της Βόρειας Γερμανίας, και ήταν γιος Λουθηρανού εκκλησιαστικού λειτουργού. Πήρε το απολυτήριό του από το Γυμνάσιο Άλτες του Όλντενμπουργκ, ενώ μελέτησε Θεολογία στο Τύμπιγκεν. Ύστερα από δύο φοιτητικές περιόδους, ο Μπούλτμαν πήγε στο Πανεπιστήμιο του Βερολίνου όπου φοίτησε για μεγαλύτερο διάστημα, και επέστρεψε τελικά στο Μάρμπουργκ. Αποφοίτησε το 1910 από το Μάρμπουργκ, με μια διατριβή πάνω στις επιστολές του Αποστόλου Παύλου. Δύο χρόνια αργότερα έγινε λέκτορας της Καινής Διαθήκης στο πανεπιστήμιο του Μάρμπουργκ, μετά από αίτηση διορισμού που κατέθεσε, όμως ως καθηγητής πλήρων προσόντων διορίστηκε το 1921, όταν και επέστρεψε στο Μάρμπουργκ, μετά από μικρό διάλειμμα στα Πανεπιστήμια του Μπρεσλάου και του Γκίσεν. Εκεί παρέμεινε ως το 1951, όταν και συνταξιοδοτήθηκε. Παράλληλα εργάσθηκε και ως πάστορας μεταξύ των φοιτητών
Η ιστορία του Μπούλτμαν σχετικά με τη Συνοπτική παράδοση το 1921 ακόμα και σήμερα αξιολογείται και εκτιμάται από την θεολογική κοινότητα ως ένα εξαίσιο έργο σχετικά με τη έρευνα πάνω στα Ευαγγέλια, ακόμα και από αναλυτές οι οποίοι απορρίπτουν τις αναλύσεις του σχετικά με τον συμβατικό ρητορικό τρόπο ή των αφηγηματικών κεφαλαίων και τις ιστορικά προσανατολισμένες αρχές που αποκαλούνται «κριτικές φόρμες», των οποίων ο Μπούλτμαν υπήρξε υπέρμαχος.
Επίσης ήταν μέλος της Ομολογητικής Εκκλησίας και διατήρησε κριτική στάση προς τον εθνικοσοσιαλισμό. Μίλησε ενάντια στην κακομεταχείριση των Εβραίων, ενάντια στις εθνικιστικές υπερβολές και ενάντια στην απόλυση των μη-Άριων Χριστιανών υπουργών.
Θεολογία
Συνεργάτης στην αρχή του γνωστού Ελβετού θεολόγου Καρλ Μπαρτ που με τη διαλεκτική θεολογία του ή θεολογία της κρίσεως αντιτέθηκε στη φιλεύθερη προτεσταντική θεολογία του 19ου αιώνα και στράφηκε προς πνευματικότερα επίπεδα κατανόησης της Αγίας Γραφής Αργότερα θα διαχωρίσει τη θέση του εκπροσωπώντας μια περισσότερο ανθρωπολογική και υπαρξιακή ερμηνεία της Αγίας Γραφής με τη βοήθεια της φιλοσοφικής σκέψεως και ορολογίας του Μάρτιν Χάιντεγκερ.
Το 1941 εφάρμοσε τις «κριτικές φόρμες» στο Κατά Ιωάννην Ευαγγέλιον, στο οποίο και διέκρινε παρουσία «χαμένων» σημείων στα οποία ο Ευαγγελιστής Ιωάννης, πίστευε πως εξαρτήθηκε. Αυτή η μονογραφία, που είναι ιδιαίτερα αμφισβητούμενη ακόμα και σήμερα, αποτέλεσε ορόσημο στην έρευνα πάνω στον ιστορικό Ιησού. Το ίδιο έτος με τη διατριβή του σχετικά με την Καινή Διαθήκη και τη Μυθολογία, πρότεινε στους μεταφραστές, για το πρόβλημα της απομυθοποίησης του μηνύματος της Καινής Διαθήκης, να αντικαταστήσουν την παραδοσιακή θεολογία με τη φιλοσοφία του συναδέλφου του και φιλοσόφου Μάρτιν Χάιντεγκερ, ώστε να καταστεί προσιτή στο σύγχρονο μορφωμένο ακροατήριο, η πραγματικότητα των διδασκαλιών του Χριστού. Ο Μπούλτμαν παρέμεινε πεπεισμένος πως η αφήγηση της ζωής του Ιησού, προσέφερε θεολογία με μορφή ιστορικής διήγησης. Έτσι τα μαθήματά του, διδάχθηκαν αυστηρώς σε μια οικεία μυθική γλώσσα. Δεν απέκλειε βέβαια και την παραδοσιακή ερμηνεία, αλλά στόχο είχε μια πιο κατανοητή γλώσσα για το σύγχρονο άνθρωπο. Ο Μπούλτμαν επίσης πίστευε, πως η πίστη έπρεπε να γίνει μια καθημερινή πραγματικότητα και αυτό διότι οι άνθρωποι εμφανίζονταν διαρκώς απογοητευμένοι. Ανέφερε μάλιστα χαρακτηριστικά: «Η πίστη πρέπει να είναι μια καθορισμένης ζωτικής σημασία πράξη θέλησης και όχι μια μια επιλογή και "αρχαίων αποδείξεων"».
Μερικοί μελετητές έκριναν τον Μπούλτμαν και άλλους κριτικούς για τον υπερβολικό σκεπτικισμό σχετικά με την ιστορική αξιοπιστία των αφηγημάτων των Ευαγγελίων. Ο αντίκτυπος των ισχυρισμών του δεν είχε γίνει αισθητός μέχρι την αγγλική δημοσίευση του βιβλίου «Κήρυγμα και Μύθος» το 1948.
Υποσημειώσεις
Κατηγορία:Προτεστάντες θεολόγοι Κατηγορία:Γερμανοί θεολόγοι Κατηγορία:Λουθηρανισμός
Γενικές εκλογές του Αγίου Βικεντίου και Γρεναδίνων (2015)
Εκλογικό σύστημα
Τα 15 αιρετά μέλη της Εθνοσυνέλευσης (House of Assembly of Saint Vincent and the Grenadines) εξελέγησαν σε μονοεδρικές εκλογικές περιφέρειες με τη χρήση του πλειοψηφικού συστήματος (first-past-the-post).
Πλαίσιο
Τις 15 έδρες διεκδίκησαν συνολικά 43 υποψήφιοι. Το Εργατικό Κόμμα Ενότητας και το Νέο Δημοκρατικό Κόμμα αμφότερα έδωσαν το χρίσμα σε υποψηφίους και στις 15 περιφέρειες, ενώ το Κόμμα των Πρασίνων κατέβασε 7 υποψηφίους και το Δημοκρατικό Ρεπουμπλικανικό Κόμμα έξι.
Σουμού Αμπούμ
Ο Σουμού Αμπούμ ήταν ιδρυτής της πόλης της Βαβυλώνας και ο πρώτος βασιλιάς της πρώτης δυναστείας της πόλης (1894 - 1880 π.χ.) Αμορρίτικης καταγωγής έχτισε την πόλη της Βαβυλώνας (1894 π.χ.) δίνοντας της το όνομα Μπαμπ - ιλί : πύλη των θεών κατά πολλούς ταυτίζεται με τον βιβλικό Νεμρώδ.
Πηγές
Robert William Rogers, A History of Babylonia and Assyria, Volume I, Eaton and Mains, 1900.
Κατηγορία:Βασιλείς της Βαβυλώνας
Πανελλήνιο πρωτάθλημα κλειστού στίβου ανδρών 1995
Το 10ο Πανελλήνιο πρωτάθλημα κλειστού στίβου ανδρών 1995 διοργανώθηκε στο Στάδιο Ειρήνης και Φιλίας από 10 ως 12 Φεβρουαρίου μαζί με το αντίστοιχο γυναικών. Πρωταθλητής σύλλογος στη βαθμολογία αναδείχθηκε ο Πανελλήνιος Γ.Σ. για έκτη φορά στην ιστορία της διοργάνωσης.
Πηγή
Κλειστου στιβου ανδρων Κατηγορία:Στίβος το 1995 Κατηγορία:Διοργανώσεις στίβου στον Πειραιά
Πιθανή διεύρυνση της Ευρωπαϊκής Ένωσης
Υπάρχουν οκτώ αναγνωρισμένες υποψήφιες για ένταξη στην Ευρωπαϊκή Ένωση: η Τουρκία (από το 1999), η Βόρεια Μακεδονία (από το 2005), το Μαυροβούνιο (από το 2010), η Σερβία (από το 2012), η Αλβανία (από το 2014), η Μολδαβία (από το 2022), η Ουκρανία (από το 2022) και η Βοσνία και Ερζεγοβίνη (από το 2022). Το Κόσοβο (η ανεξαρτησία του οποίου δεν αναγνωρίζεται από πέντε κράτη μέλη της ΕΕ) και η Γεωργία υπέβαλαν επίσημα αιτήσεις για ένταξη το 2022 και θεωρούνται πιθανές υποψήφιες χώρες από την Ευρωπαϊκή Ένωση.
Το Μαυροβούνιο και η Σερβία, οι πιο προχωρημένες υποψήφιες, αναμένεται να ενταχθούν νωρίτερα από τις άλλες. Λόγω πολλών παραγόντων, οι συνομιλίες με την Τουρκία βρίσκονται ουσιαστικά σε αδιέξοδο.
Τα κριτήρια προσχώρησης περιλαμβάνονται στα κριτήρια της Κοπεγχάγης, που συμφωνήθηκαν το 1993, και στη Συνθήκη του Μάαστριχτ (άρθρο 49). Το άρθρο 49 της Συνθήκης του Μάαστριχτ (όπως τροποποιήθηκε) λέει ότι κάθε «ευρωπαϊκό κράτος» που σέβεται τις «αρχές της ελευθερίας, της δημοκρατίας, του σεβασμού των ανθρωπίνων δικαιωμάτων και των θεμελιωδών ελευθεριών και του κράτους δικαίου», μπορεί να υποβάλει αίτηση για ένταξη στην ΕΕ. Το αν μια χώρα είναι ευρωπαϊκή ή όχι υπόκειται σε πολιτική αξιολόγηση από τα θεσμικά όργανα της ΕΕ. Η προηγούμενη διεύρυνση από την ίδρυση της Ευρωπαϊκής Ένωσης ως Ευρωπαϊκής Οικονομικής Κοινότητας από τα Εσωτερικά Έξι κράτη το 1958 ανέβασε το σύνολο των μελών της ΕΕ σε είκοσι οκτώ, αν και ως αποτέλεσμα της αποχώρησης του Ηνωμένου Βασιλείου, ο σημερινός αριθμός των κρατών μελών της ΕΕ είναι είκοσι επτά.
Από τις τέσσερις μεγάλες δυτικοευρωπαϊκές χώρες που δεν είναι μέλη της ΕΕ, η Νορβηγία, η Ελβετία και η Ισλανδία, έχουν υποβάλει αιτήσεις ένταξης στο παρελθόν αλλά στη συνέχεια τις πάγωσαν ή τις απέσυραν, ενώ το Ηνωμένο Βασίλειο είναι πρώην μέλος. Η Νορβηγία, η Ελβετία, η Ισλανδία, καθώς και το Λιχτενστάιν, συμμετέχουν στην ενιαία αγορά της ΕΕ και επίσης στο χώρο Σένγκεν, γεγονός που τις καθιστά στενά ευθυγραμμισμένες με την ΕΕ· κανένα, ωστόσο, δεν ανήκει στην Τελωνειακή Ένωση της ΕΕ.
Τρέχουσα ατζέντα και αιτούντες
μικρογραφία|285x285εσ|{{Legend|#3d46cd|Κράτη μέλη της ΕΕ}}{{Legend|#46cd3d|Υποψήφιες που έχουν εκκινήσει ενταξιακές διαπραγματεύσεις}}{{Legend|#71f268|Υποψήφιες}}{{Legend|#ffd930|Αιτούσες / Εν δυνάμει υποψήφιες}}{{Legend|#ff5c5c|Υποψήφια με παγωμένες διαπραγματεύσεις}} Η παρούσα ατζέντα διεύρυνσης της Ευρωπαϊκής Ένωσης αφορά τρεις διακριτές ομάδες κρατών:
Αυτά τα κράτη πρέπει να διαπραγματευτούν τους όρους της ένταξής τους στην ΕΕ με τα σημερινά κράτη μέλη και να ευθυγραμμίσουν την εσωτερική τους νομοθεσία με το δίκαιο της ΕΕ προτού προσχωρήσουν.
Υπάρχουν άλλα κράτη στην Ευρώπη που είτε επιδιώκουν την ένταξη είτε θα μπορούσαν ενδεχομένως να υποβάλουν αίτηση εάν αλλάξει η τρέχουσα εξωτερική πολιτική τους ή εάν η ΕΕ δώσει ένα μήνυμα ότι μπορεί τώρα να συμπεριληφθούν στην ατζέντα της διεύρυνσης. Ωστόσο, αυτά δεν αποτελούν επίσημα μέρος της τρέχουσας ατζέντας, η οποία έχει ήδη καθυστερήσει λόγω διμερών διαφορών στα Βαλκάνια και δυσκολίας στην πλήρη εφαρμογή του κοινοτικού κεκτημένου (το αποδεκτό σώμα της νομοθεσίας της ΕΕ).
Προηγουμένως ήταν ο κανόνας για τις διευρύνσεις να βλέπουν πολλούς εισερχόμενους να προσχωρούν ταυτόχρονα στην Ένωση. Οι μόνες προηγούμενες διευρύνσεις ενός μόνο κράτους ήταν η ένταξη της Ελλάδας το 1981 και η ένταξη της Κροατίας το 2013.
Δυτικά Βαλκάνια
Η σύνοδος κορυφής του Ευρωπαϊκού Συμβουλίου του 2003 στη Θεσσαλονίκη έθεσε την ενσωμάτωση των Δυτικών Βαλκανίων ως προτεραιότητα της επέκτασης της ΕΕ. Αυτή η δέσμευση έγινε προκειμένου να σταθεροποιηθεί η περιοχή στον απόηχο των Γιουγκοσλαβικών Πολέμων, μιας σειράς εθνοτικών πολέμων κατά τη δεκαετία του 1990 που οδήγησαν στη διάλυση της Γιουγκοσλαβίας.
Η Σλοβενία ήταν η πρώτη πρώην Γιουγκοσλαβική χώρα που προσχώρησε στην ΕΕ το 2004, ακολουθούμενη από την Κροατία το 2013.
Η Αλβανία, η Βόρεια Μακεδονία, η Βοσνία-Ερζεγοβίνη, το Μαυροβούνιο και η Σερβία είναι όλα υποψήφια κράτη. Το Κόσοβο, το οποίο δεν αναγνωρίζεται από 5 κράτη της ΕΕ ούτε από τη Σερβία, έκανε αίτηση στις 14 Δεκεμβρίου 2022.
Το Ευρωπαϊκό Συμβούλιο είχε εγκρίνει την έναρξη διαπραγματεύσεων με την Αλβανία και τη Βόρεια Μακεδονία στις 26 Μαρτίου 2020, ωστόσο η διαδικασία διαπραγμάτευσης εμποδίστηκε από τη Βουλγαρία για περισσότερα από δύο χρόνια. Τον Ιούνιο του 2022 ο Γάλλος Πρόεδρος Εμανουέλ Μακρόν υπέβαλε μια συμβιβαστική πρόταση η οποία, εάν εγκριθεί και από τις δύο χώρες, θα άνοιγε το δρόμο για την άμεση υιοθέτηση διαπραγματευτικών πλαισίων για τη Βόρεια Μακεδονία και την Αλβανία από το Συμβούλιο της ΕΕ και για τη διοργάνωση διακυβερνητικών διασκέψεων μαζί τους. Στις 24 Ιουνίου 2022, το κοινοβούλιο της Βουλγαρίας ενέκρινε την αναθεωρημένη γαλλική πρόταση για άρση του βέτο της χώρας για την έναρξη των ενταξιακών συνομιλιών στην ΕΕ με τη Βόρεια Μακεδονία, με τη Συνέλευση της Βόρειας Μακεδονίας να το κάνει επίσης στις 16 Ιουλίου 2022 επιτρέποντας την έναρξη ενταξιακών διαπραγματεύσεων. Την ίδια ημέρα, η επανέναρξη των διαπραγματεύσεων ορίστηκε για τις 19 Ιουλίου 2022.
Τουρκία
Η υποψηφιότητα της Τουρκίας για ένταξη στην ΕΕ αποτέλεσε θέμα μείζονος σημασίας και σημαντικής διαμάχης από τότε που χορηγήθηκε το 1999. Η Τουρκία είχε ιστορικά στενούς δεσμούς με την ΕΕ, έχοντας μια συμφωνία σύνδεσης από το 1964, βρίσκεται σε τελωνειακή ένωση με την ΕΕ από το 1995 και αρχικά υπέβαλε αίτηση για ένταξη το 1987. Μόνο μετά από μια σύνοδο κορυφής στις Βρυξέλλες στις 17 Δεκεμβρίου 2004 (μετά τη μεγάλη διεύρυνση του 2004), το Ευρωπαϊκό Συμβούλιο ανακοίνωσε ότι οι ενταξιακές διαπραγματεύσεις με την Τουρκία ξεκίνησαν επίσημα στις 3 Οκτωβρίου 2005.
Η Τουρκία είναι η ενδέκατη μεγαλύτερη οικονομία στον κόσμο και είναι μια βασική περιφερειακή δύναμη. Το 2006, ο Καρλ Μπιλντ, πρώην υπουργός Εξωτερικών της Σουηδίας, δήλωσε ότι «[Η ένταξη της Τουρκίας] θα έδινε στην ΕΕ έναν αποφασιστικό ρόλο για τη σταθερότητα στο ανατολικό τμήμα της Μεσογείου και της Μαύρης Θάλασσας, κάτι που είναι σαφώς προς το στρατηγικό συμφέρον της Ευρώπης."
Ωστόσο, άλλοι, όπως ο πρώην Γάλλος πρόεδρος Νικολά Σαρκοζί και η πρώην καγκελάριος της Γερμανίας Άνγκελα Μέρκελ, αντιτάχθηκαν στην ένταξη της Τουρκίας. Οι αντίπαλοι υποστηρίζουν ότι η Τουρκία δεν σέβεται τις βασικές αρχές που αναμένονται σε μια φιλελεύθερη δημοκρατία, όπως η ελευθερία της έκφρασης. Ο μεγάλος πληθυσμός της Τουρκίας θα άλλαζε επίσης την ισορροπία δυνάμεων στους αντιπροσωπευτικούς ευρωπαϊκούς θεσμούς. Με την ένταξη της Τουρκίας στην ΕΕ, τα 84 εκατομμύρια κάτοικοι θα της έδιναν τον μεγαλύτερο αριθμό ευρωβουλευτών στο Ευρωπαϊκό Κοινοβούλιο. Θα γινόταν η πολυπληθέστερη χώρα της ΕΕ. Ένα άλλο πρόβλημα είναι ότι η Τουρκία δεν αναγνωρίζει ένα κράτος της ΕΕ, την Κύπρο, λόγω του Κυπριακού και η κυπριακή κυβέρνηση μπλοκάρει ορισμένα κεφάλαια των συνομιλιών της Τουρκίας.
Οι σχέσεις της Τουρκίας με την ΕΕ έχουν επιδεινωθεί σοβαρά μετά την απόπειρα πραξικοπήματος της Τουρκίας το 2016 και τις επακόλουθες εκκαθαρίσεις. Στις 24 Νοεμβρίου 2016, το Ευρωπαϊκό Κοινοβούλιο ενέκρινε ένα μη δεσμευτικό ψήφισμα που ζητούσε «προσωρινό πάγωμα των συνεχιζόμενων ενταξιακών διαπραγματεύσεων με την Τουρκία» λόγω ανησυχιών για τα ανθρώπινα δικαιώματα και το κράτος δικαίου. Στις 13 Δεκεμβρίου, το Ευρωπαϊκό Συμβούλιο (αποτελούμενο από τους αρχηγούς κρατών ή κυβερνήσεων των κρατών μελών) αποφάσισε ότι δεν θα ανοίξει νέους τομείς στις ενταξιακές συνομιλίες της Τουρκίας υπό τις «επικρατούσες συνθήκες», καθώς η πορεία της Τουρκίας προς τον αυταρχισμό έκανε αδύνατη την ένταξη στην ΕΕ. Από το 2022, και ειδικά μετά τη νίκη του Ερντογάν στο συνταγματικό δημοψήφισμα, οι ενταξιακές συνομιλίες της Τουρκίας βρίσκονται ουσιαστικά σε αδιέξοδο.
Τρίο Σύνδεσης με την ΕΕ
Το 2005, η Ευρωπαϊκή Επιτροπή πρότεινε σε έγγραφο στρατηγικής ότι η παρούσα ατζέντα διεύρυνσης θα μπορούσε ενδεχομένως να εμποδίσει τη δυνατότητα μελλοντικής προσχώρησης του Αζερμπαϊτζάν, της Αρμενίας, της Γεωργίας, της Λευκορωσίας, της Μολδαβίας και της Ουκρανίας. Ο Όλι Ρεν, ο Ευρωπαίος Επίτροπος για τη Διεύρυνση μεταξύ 2004 και 2010, είχε δηλώσει ότι η ΕΕ θα πρέπει «να αποφύγει την υπερβολική επέκταση των δυνατοτήτων μας και αντί να εδραιώσει την ατζέντα μας για τη διεύρυνση», προσθέτοντας, «αυτή είναι ήδη μια πρόκληση για την ενταξιακή μας διαδικασία».
Μέχρι τον Ιανουάριο του 2021, η Γεωργία και η Ουκρανία ετοιμάζονταν να υποβάλουν επίσημη αίτηση για ένταξη στην ΕΕ το 2024. Ωστόσο, μετά τη ρωσική εισβολή στην Ουκρανία το 2022, η Ουκρανία υπέβαλε αίτηση για ένταξη στην ΕΕ στις 28 Φεβρουαρίου 2022, ακολουθούμενη από τη Γεωργία και τη Μολδαβία στις 3 Μαρτίου 2022. Στις 23 Ιουνίου 2022, το Ευρωπαϊκό Συμβούλιο χορήγησε καθεστώς υποψήφιας χώρας στη Μολδαβία και την Ουκρανία και αναγνώρισε τη Γεωργία ως πιθανή υποψήφια για ένταξη.
Κράτη που δεν περιλαμβάνονται στην ατζέντα
Η Συνθήκη του Μάαστριχτ (άρθρο 49) ορίζει ότι κάθε ευρωπαϊκή χώρα (όπως ορίζεται από αξιολόγηση του Ευρωπαϊκού Συμβουλίου) που είναι προσηλωμένη στη δημοκρατία μπορεί να υποβάλει αίτηση για ένταξη στην Ευρωπαϊκή Ένωση. Εκτός από τα ευρωπαϊκά κράτη, άλλες χώρες έχουν επίσης εικαθεί ή προταθεί ως μελλοντικά μέλη της ΕΕ.
Κυρίαρχα κράτη
Τα κράτη στην Ευρώπη που επέλεξαν, για διάφορους λόγους, να μην ενταχθούν στην ΕΕ, έχουν ενσωματωθεί σε αυτήν σε διαφορετικούς βαθμούς ανάλογα με τις περιστάσεις τους. Η Ισλανδία, η Νορβηγία και το Λιχτενστάιν συμμετέχουν απευθείας στην ενιαία αγορά μέσω του ΕΟΧ, η Ελβετία το κάνει μέσω διμερών συνθηκών και τα άλλα ευρωπαϊκά μικροκράτη (Άγιος Μαρίνος, Ανδόρα, Βατικανό, Μονακό) έχουν ειδικές συμφωνίες με την ΕΕ και τις γειτονικές χώρες, συμπεριλαμβανομένων των χρήση του ευρώ ως νομίσματός τους. Οι περισσότερες από αυτές τις χώρες είναι επίσης μέρος του χώρου Σένγκεν. Η Νορβηγία, η Ισλανδία και η Ελβετία είχαν όλες στο παρελθόν ισχύουσες αιτήσεις για ένταξη στην ΕΕ, οι οποίες έχουν αποσυρθεί ή με άλλο τρόπο παγώσει. Τέτοιες αιτήσεις θα μπορούσαν να υποβληθούν εκ νέου σε περίπτωση αλλαγής του πολιτικού τοπίου.
Σκωτία
Παρά το γεγονός ότι η Σκωτία ψήφισε υπέρ της παραμονής, το Ηνωμένο Βασίλειο ως σύνολο αποχώρησε από την Ευρωπαϊκή Ένωση το 2020, αφήνοντας πιθανή μελλοντική ένταξη της Σκωτίας ως διεύρυνση εκτός ΕΕ. Το Εθνικό Κόμμα της Σκωτίας (SNP) που ηγείται της αποκεντρωμένης κυβέρνησης της Σκωτίας υποστηρίζει την επανένταξη στην ΕΕ εάν η Σκωτία γίνει ανεξάρτητη στο μέλλον.
Σενάρια εσωτερικής διεύρυνσης
Η εσωτερική διεύρυνση είναι η διαδικασία νέων κρατών μελών που προκύπτουν από τη διάλυση ή την απόσχιση από ένα υπάρχον κράτος μέλος. Υπήρξαν και υπάρχουν αρκετά ενεργά αυτονομιστικά κινήματα εντός των κρατών μελών (για παράδειγμα στην Καταλονία και τη Φλάνδρα), αλλά δεν υπάρχουν σαφείς συμφωνίες, συνθήκες ή προηγούμενα που να καλύπτουν το σενάριο ενός υπάρχοντος κράτους μέλους της ΕΕ να διασπαστεί σε δύο ή περισσότερα κράτη, και τα δύο που επιθυμούν να παραμείνουν κράτη μέλη της Ε.Ε. Το ερώτημα είναι εάν ένα κράτος είναι διάδοχος και ένα νέο αιτούν ή, εναλλακτικά, και τα δύο είναι νέα κράτη που πρέπει να γίνουν δεκτά στην ΕΕ.
Σε ορισμένες περιπτώσεις, μια περιοχή επιθυμεί να εγκαταλείψει το κράτος της και την ΕΕ, όπως για παράδειγμα οι περιοχές που επιθυμούν να ενταχθούν στην Ελβετία. Αλλά τα περισσότερα, δηλαδή τα δύο κινήματα που διεξήγαγαν δημοψηφίσματα κατά τη διάρκεια της δεκαετίας του 2010, η Σκωτία και η Καταλονία, βλέπουν το μέλλον τους ως ανεξάρτητα κράτη εντός της ΕΕ. Αυτό έχει ως αποτέλεσμα μεγάλο ενδιαφέρον για το εάν, εφόσον ανεξαρτητοποιηθούν, θα διατηρήσουν την ιδιότητα του μέλους της ΕΕ ή αντίστροφα εάν θα έπρεπε να υποβάλουν εκ νέου αίτηση. Στην τελευταία περίπτωση, δεδομένου ότι τα νέα μέλη πρέπει να εγκριθούν ομόφωνα, κάθε άλλο κράτος που έχει συμφέρον να εμποδίσει τη συμμετοχή τους για να αποτρέψει παρόμοια κινήματα ανεξαρτησίας θα μπορούσε να το κάνει. Επιπλέον, δεν είναι σαφές εάν το διάδοχο κράτος θα διατηρήσει τυχόν εξαιρέσεις που δικαιούταν το μητρικό κράτος.
Καταλονία
Την 1η Οκτωβρίου 2017, η καταλανική κυβέρνηση διεξήγαγε δημοψήφισμα για την ανεξαρτησία, το οποίο είχε κηρυχθεί παράνομο από το Συνταγματικό Δικαστήριο της Ισπανίας, με πιθανά εκλογικά τμήματα να έχουν αποκλειστεί από την αστυνομία. Τα γεγονότα που ακολούθησαν αποτέλεσαν πολιτική κρίση για την Καταλονία. Η θέση της ΕΕ είναι να κρατά αποστάσεις από την κρίση υποστηρίζοντας ταυτόχρονα την εδαφική ακεραιότητα και το σύνταγμα της Ισπανίας. Ενώ η συζήτηση γύρω από το δημοψήφισμα της Σκωτίας μπορεί να ενημερώσει την καταλανική κρίση, η Καταλονία βρίσκεται σε διαφορετική κατάσταση από τη Σκωτία όπου η κεντρική κυβέρνηση δεν αναγνωρίζει τη νομιμότητα οποιασδήποτε διακήρυξης ανεξαρτησίας από την Καταλονία. Εάν η Ισπανία δεν αναγνωρίσει την ανεξαρτησία ενός καταλανικού κράτους, η Καταλονία δεν μπορεί να ενταχθεί χωριστά στην ΕΕ και θα εξακολουθεί να αναγνωρίζεται ως μέρος της Ισπανίας στην ΕΕ.
Κορσική
Η Κορσική έχει ένα ισχυρό και εκλογικά επιτυχημένο εθνικιστικό κίνημα, με θέσεις που κυμαίνονται από την αυτονομία έως την απόλυτη ανεξαρτησία, η τελευταία επιλογή με περίπου 10-15% δημόσια υποστήριξη. Το ανεξάρτητο κόμμα Corsica Libera οραματίζεται μια ανεξάρτητη Κορσική εντός της Ευρωπαϊκής Ένωσης ως ένωση διαφόρων ευρωπαϊκών λαών, καθώς και συστάσεις για ευθυγράμμιση με τις ευρωπαϊκές οδηγίες.
Φλάνδρα
Υπάρχει ένα ενεργό κίνημα προς τη φλαμανδική ανεξαρτησία ή ένωση με τις Κάτω Χώρες. Το μελλοντικό καθεστώς της Βαλλονίας και των Βρυξελλών (της ντε φάκτο πρωτεύουσας της ΕΕ) είναι ασαφές ως βιώσιμα πολιτικά κράτη, που ίσως δημιουργούν μια μοναδική κατάσταση από τη Σκωτία και την Καταλονία. Υπάρχουν διάφορες προτάσεις, τόσο μέσα όσο και έξω από το ανεξάρτητο κίνημα, για το τι πρέπει να συμβεί στις Βρυξέλλες, που κυμαίνονται από την παραμονή στο βελγικό κράτος, μέχρι την ένταξη στο υποθετικό φλαμανδικό κράτος, μέχρι να γίνει ξεχωριστή πολιτική οντότητα.
Σαρδηνία
Η Σαρδηνία έχει ένα ισχυρό και εκλογικά επιτυχημένο εθνικιστικό κίνημα, με θέσεις που κυμαίνονται από την αυτονομία έως την απόλυτη ανεξαρτησία.
Καθώς το κίνημα της Σαρδηνίας έχει τις ρίζες του στα αριστερά του πολιτικού φάσματος, είναι κυρίως φιλοευρωπαϊκό, με βασική εστίαση στον περιβαλλοντισμό.
Σύμφωνα με έρευνα του 2012 που πραγματοποιήθηκε σε κοινή προσπάθεια μεταξύ του Πανεπιστημίου του Κάλιαρι και του Εδιμβούργου,  το 41% των Σαρδηνιών θα ήταν υπέρ της ανεξαρτησίας (με το 10% να την επιλέγει τόσο από την Ιταλία όσο και από την Ευρωπαϊκή Ένωση, και 31% μόνο από την Ιταλία με τη Σαρδηνία να παραμένει στην ΕΕ), ενώ ένα άλλο 46% θα προτιμούσε να έχει μεγαλύτερη αυτονομία εντός της Ιταλίας και της ΕΕ, συμπεριλαμβανομένης της δημοσιονομικής ισχύος. Το 12% των ανθρώπων θα ήταν ικανοποιημένο να παραμείνουν μέρος της Ιταλίας και της ΕΕ με ένα Περιφερειακό Συμβούλιο χωρίς καμία δημοσιονομική εξουσία και το 1% στην Ιταλία και την ΕΕ χωρίς Περιφερειακό Συμβούλιο και δημοσιονομικές εξουσίες. Μια δημοσκόπηση του 2017 από το Ινστιτούτο Ixè διαπίστωσε ότι το 51% των ερωτηθέντων ταυτοποιήθηκαν ως Σαρδήνιοι (σε αντίθεση με τον ιταλικό μέσο όρο του 15% που προσδιορίζεται με βάση την περιοχή καταγωγής τους), αντί για Ιταλοί (19%), Ευρωπαίοι (11%) ή/και πολίτες του κόσμου (19%).
Οι εθνικιστές της Σαρδηνίας αντιμετωπίζουν μια σειρά ζητημάτων, όπως η περιβαλλοντική ζημιά που προκλήθηκε από τις στρατιωτικές δυνάμεις        (στην πραγματικότητα, 60% τέτοιων βάσεων στην Ιταλία βρίσκονται στο νησί), η οικονομική εκμετάλλευση των πόρων του νησιού από το ιταλικό κράτος και οι βιομήχανοι της ηπειρωτικής χώρας, η έλλειψη οποιασδήποτε πολιτικής εκπροσώπησης τόσο στην Ιταλία όσο και στο Ευρωπαϊκό Κοινοβούλιο  (λόγω μιας μη ισορροπημένης εκλογικής περιφέρειας που παραμένει μέχρι σήμερα, η Σαρδηνία δεν έχει δικό της ευρωβουλευτή από το 1994), η πυρηνική ενέργεια και τα απόβλητα (για τα οποία προτάθηκε δημοψήφισμα από ένα Σαρδικό κόμμα, που διοργανώθηκε το 2011 ) και τη συνεχιζόμενη διαδικασία ερήμωσης και ιταλοποίησης που θα κατέστρεφε τον γηγενή πολιτισμό της Σαρδηνίας.
Βαλλονία
Υπάρχει ένα αυτονομιστικό κίνημα στη Βαλλονία, αν και η απόσχιση της Φλάνδρας από το Βέλγιο φαίνεται πιο πιθανή. Υπάρχει και κίνημα για ένωση με τη Γαλλία. Αν και η πλειοψηφία είναι γαλλόφωνη, το κίνημα της Βαλλονίας περιλαμβάνει τους Γερμανόφωνους Βέλγους. Υπάρχουν διάφορες προτάσεις, τόσο εντός όσο και εκτός του ανεξάρτητου κινήματος, για το τι πρέπει να γίνει με τις Βρυξέλλες.
Κύπρος
μικρογραφία| Περιοχή με πορτοκαλί χρώμα υπό τον έλεγχο της [[Τουρκική Δημοκρατία της Βόρειας Κύπρου|Τουρκικής Δημοκρατίας της Βόρειας Κύπρου]] Επισήμως, το νησιωτικό έθνος της Κύπρου είναι μέρος της Ευρωπαϊκής Ένωσης, υπό την de jure κυριαρχία της Κυπριακής Δημοκρατίας. Οι Τουρκοκύπριοι είναι πολίτες της Κυπριακής Δημοκρατίας και συνεπώς της Ευρωπαϊκής Ένωσης, και είχαν δικαίωμα ψήφου στις εκλογές για το Ευρωπαϊκό Κοινοβούλιο του 2004 (αν και μόνο μερικές εκατοντάδες ήταν εγγεγραμμένοι). Το κοινοτικό κεκτημένο της ΕΕ έχει ανασταλεί επ' αόριστον στο βόρειο τρίτο του νησιού, το οποίο παραμένει εκτός ελέγχου της Κυπριακής Δημοκρατίας από την τουρκική εισβολή το 1974. Η ελληνοκυπριακή κοινότητα απέρριψε το Σχέδιο Ανάν για τη διευθέτηση του Κυπριακού με δημοψήφισμα στις 24 Απριλίου 2004. Αν το δημοψήφισμα ήταν υπέρ της πρότασης διευθέτησης, το νησί (εξαιρουμένων των Βρετανικών Περιοχών Κυρίαρχων Βάσεων) θα είχε ενταχθεί στην Ευρωπαϊκή Ένωση ως η Ηνωμένη Κυπριακή Δημοκρατία. Οι σχέσεις της Ευρωπαϊκής Ένωσης με την Τουρκοκυπριακή Κοινότητα διαχειρίζεται η Γενική Διεύθυνση Διεύρυνσης της Ευρωπαϊκής Επιτροπής.
Ιρλανδία
Το Ευρωπαϊκό Συμβούλιο αναγνώρισε ότι μετά την αποχώρηση του Ηνωμένου Βασιλείου από την ΕΕ, εάν η Βόρεια Ιρλανδία ενσωματωθεί σε μια ενωμένη Ιρλανδία, θα επανενταχθεί αυτόματα στην ΕΕ υπό την τρέχουσα ιδιότητα μέλους της Ιρλανδίας. Ιστορικό προηγούμενο για αυτό ήταν η ενσωμάτωση της Ανατολικής Γερμανίας στην Ομοσπονδιακή Δημοκρατία της Γερμανίας ως ενιαίο κράτος μέλος των Ευρωπαϊκών Κοινοτήτων.
Ρουμανία
Ένα παρόμοιο σενάριο έχει οραματιστεί με την ένωση της Μολδαβίας και της Ρουμανίας, η οποία θα ενσωματώσει το σημερινό έδαφος της Μολδαβίας στη Ρουμανία και συνεπώς στην ΕΕ. Περίπου το 44% των Μολδαβών που ερωτήθηκαν το 2021 υποστήριξε ένα τέτοιο σενάριο.
Πιθανή ενσωμάτωση ειδικών εδαφών κρατών μελών
μικρογραφία|{{legend|#3C62DD|[[Κράτη μέλη της Ευρωπαϊκής Ένωσης}}{{legend|#38DD6E|Τρέχουσα ατζέντα διεύρυνσης}}{{legend|#804000|Ειδικές περιοχές κρατών μελών της ΕΕ, εκτός της ΕΕ}}{{legend|#FF8040|ΑΟΖ των περιοχών κρατών μελών της ΕΕ, εκτός της ΕΕ}}]] Υπάρχουν πολλές ειδικά εδάφη κρατών μελών της ΕΕ, ορισμένα από αυτά δεν καλύπτονται πλήρως από τις συνθήκες της ΕΕ και εφαρμόζουν το δίκαιο της ΕΕ μόνο εν μέρει, έως και καθόλου. Είναι πιθανό ένα έδαφος να αλλάξει το καθεστώς της όσον αφορά την ΕΕ ή κάποια συγκεκριμένη συνθήκη ή διάταξη νόμου. Η επικράτεια μπορεί να αλλάξει το καθεστώς της από συμμετοχή σε αποχώρηση ή από μη συμμετοχή σε ένταξη.
Νήσοι Φερόες
Οι Νήσοι Φερόες, ένα αυτοδιοικούμενο έθνος εντός του Βασιλείου της Δανίας, δεν αποτελούν μέρος της ΕΕ, όπως ρητά δηλώνεται και από τις δύο συνθήκες της Ρώμης. Οι σχέσεις με την ΕΕ διέπονται από μια αλιευτική συμφωνία (1977) και μια συμφωνία ελεύθερου εμπορίου (1991, αναθεωρημένη το 1998). Ο κύριος λόγος για να παραμείνουμε εκτός ΕΕ είναι οι διαφωνίες σχετικά με την Κοινή Αλιευτική Πολιτική, που δυσμένει τις χώρες με μεγάλους αλιευτικούς πόρους. Επίσης, κάθε μέλος πρέπει να πληρώσει για την Κοινή Αγροτική Πολιτική, η οποία ευνοεί τις χώρες που έχουν μεγάλη γεωργία, κάτι που δεν έχουν οι Νήσοι Φερόε. Όταν η Ισλανδία βρισκόταν σε διαπραγματεύσεις προσχώρησης γύρω στο 2010, υπήρχε ελπίδα για καλύτερες συνθήκες για τις πλούσιες σε ψάρια χώρες, αλλά χωρίς αποτέλεσμα. Η Κοινή Αλιευτική Πολιτική εισήχθη το 1970 για τον λόγο ακριβώς της πρόσβασης των πρώτων μελών της ΕΚ στα ύδατα των υποψηφίων χωρών, δηλαδή του Ηνωμένου Βασιλείου, της Ιρλανδίας και της Δανίας, συμπεριλαμβανομένων των Νήσων Φερόε.
Ωστόσο, υπάρχουν πολιτικοί, κυρίως στο δεξιό Κόμμα της Ένωσης (Sambandsflokkurin), με επικεφαλής τον πρόεδρό τους Kaj Leo Johannesen, που θα ήθελαν να δουν τις Φερόες ως μέλος της ΕΕ. Ωστόσο, ο πρόεδρος της αριστερής Δημοκρατίας (Tjóðveldi), Høgni Hoydal, έχει εκφράσει ανησυχίες ότι εάν οι Φερόες προσχωρούσαν στην ΕΕ ως έχει, θα μπορούσαν να εξαφανιστούν εντός της ΕΕ, συγκρίνοντας αυτό με την κατάσταση των Νήσων Σέτλαντ και Όλαντ σήμερα, και θέλει η τοπική κυβέρνηση να λύσει πρώτα την πολιτική κατάσταση μεταξύ των Φερόων και της Δανίας.
Γροιλανδία
Η Γροιλανδία είναι μέρος του Βασιλείου της Δανίας, πράγμα που σήμαινε ότι έγινε μέρος της ΕΟΚ όταν η Δανία προσχώρησε το 1973. Μετά την εγκαθίδρυση της κυριαρχίας της Γροιλανδίας το 1979, που την έκανε αυτόνομη κοινότητα, η Γροιλανδία διεξήγαγε δημοψήφισμα για την ένταξη στην ΕΟΚ. Το αποτέλεσμα ήταν (κυρίως λόγω της Κοινής Αλιευτικής Πολιτικής) να αποχωρήσει, έτσι την 1η Φεβρουαρίου 1985, η Γροιλανδία αποχώρησε από την ΕΟΚ και την ΕΥΡΑΤΟΜ. Το καθεστώς της άλλαξε σε αυτό της υπερπόντιας χώρας. Οι Δανοί υπήκοοι που διαμένουν στη Γροιλανδία (δηλαδή όλος ο γηγενής πληθυσμός) είναι ωστόσο πλήρως Ευρωπαίοι πολίτες. Δεν έχουν, ωστόσο, δικαίωμα ψήφου στις ευρωεκλογές.
Υπήρξαν κάποιες εικασίες για το εάν η Γροιλανδία μπορεί να εξετάσει το ενδεχόμενο να ενταχθεί ξανά στην Ευρωπαϊκή Ένωση. Στις 4 Ιανουαρίου 2007, η δανική καθημερινή Jyllands-Posten ανέφερε τα λόγια του πρώην υπουργού για τη Γροιλανδία, Tom Høyem, ότι «δεν θα εκπλαγώ αν η Γροιλανδία γίνει ξανά μέλος της ΕΕ... Η ΕΕ χρειάζεται το παράθυρο της Αρκτικής και η Γροιλανδία δεν μπορεί μόνη της να διαχειριστεί τις γιγάντιες δυνατότητες της Αρκτικής» Η Γροιλανδία έχει πολλούς φυσικούς πόρους και η Γροιλανδία, ειδικά κατά τη διάρκεια της άνθησης των εμπορευμάτων της δεκαετίας του 2000, έχει συνάψει συμβάσεις με ξένες ιδιωτικές εταιρείες για να εκμεταλλευτούν ορισμένους από αυτούς, αλλά το κόστος θεωρείται πολύ υψηλό, καθώς η Γροιλανδία είναι απομακρυσμένη και στερείται σοβαρής υποδομής που πρέπει να κατασκευαστεί. Μετά το 2013 οι τιμές έχουν μειωθεί, επομένως τέτοιες προσπάθειες έχουν σταματήσει.